Luister: Chris Chameleon oor die krisisberaad en erfenis | Maroela Media
Die musikant Chris Chameleon het gister sy ondersteuning getoon deur die Solidariteit Beweging se krisisberaad in Pretoria by te woon. Chameleon, wat deel was van die meer as 1 500 mense wat dié geleentheid bygewoon het, het op sosiale media daarna verwys as ŉ “doenskrum eerder as ŉ dinkskrum”.
Chameleon het aan Maroela Media gesê hy het die geleentheid bygewoon omdat dit oor erfenis in Suid-Afrika gaan. “Dit is natuurlik ŉ erfenis wat spesifiek op my betrekking het, maar ek dink dit is ook in breër trekke belangrik vir almal, want die oomblik as enige bepaalde groep se erfenis aangetas word, plaas dit ander groepe se erfenis dadelik in gedrang.”
Chameleon het ook die volgende op Facebook gesê: “Sonder om daarvan ŉ rasseding te maak, sonder om na die verlede te verlang en sonder enige dreigemente het hierdie beraad vandag daarin geslaag om die Afrikaners teenwoordig te vind (in die woorde van Flip Buys ‘Laat ons verskille ons nie verdeel nie’) en ŉ kompas in te stel vir ŉ toekoms waarin Afrikaners stappe gaan neem om hierdie krisispunte reg te maak.”
Op Twitter het hy ook die volgende gesê:
typical afrikaner style: organisers apologising for starting the event 5 mins later, because 1500 people arrived instead of 500. #pride
— Chris Chameleon (@chrischameleon) 5 Mei 2015
Die tema van die krisisberaad was “Ons is hier om te bly” en Chameleon het op Facebook gesê dat dit beter sal wees om hier te bly indien daar hoop is. “Die hoop maak jy met jou hart, en die verbetering maak jy met jou hande,”
Lees meer hier oor die krisisberaad.
Lees die volledige Facebook-inskrywing van Chameleon hier.
Twee vas ná gewapende roof by Limpopo-vulstasie
Dis opbeurend as werklik talentvolle kunstenaars soos Chris standpunt inneem, sonder allerlei reklamefoefies of opswepery. Wonder wat die ander – wie dalk beter verkope het ongeag hul vermoëns – se standpunt is?
Miskien weet ek net nie wat erfenis is nie, maar sekerlik kom dit tweede as ons van sistematiese uitmoor van ‘n ras praat? Wat sou jy eerste plaas? Jou gesin of jou taal? Jou Redder of ‘n monument? Wat is erfenis?